**PIEGĀDES LĪGUMS Nr.048/2019**

Rīgā 2019. gada 28.februārī

**SIA „Rīgas 2.slimnīca”,** reģistrācijas Nr.40003184960, juridiskā adrese: Ģimnastikas ielā 1, Rīgā LV-1004, (turpmāk – ***Pasūtītājs***), kuru saskaņā ar statūtiem pārstāv valdes priekšsēdētājs **Jānis Petronis,**

un

**SIA** **„OneMed”,** reģistrācijas Nr. 40003551944, juridiskā adrese: Dārzciema iela 56A, Rīga, LV-1073, kuru saskaņā ar kopprokūru pārstāv prokūristi Jānis Kūlants un Māra Lazdiņa (turpmāk – ***Piegādātājs***), abi kopā turpmāk saukti arī ***Puses***, pamatojoties uz atklāta konkursa *„Medicīnas preču un laboratorijas reaģentu piegāde SIA „Rīgas 2.slimnīca”” (id. Nr. SIA „Rīgas 2.slimnīca” 2018/11 AK)* (turpmāk - Konkurss)rezultātiem, savstarpēji vienojoties, noslēdz šo piegādes līgumu (turpmāk Līgums).

1. **Līguma priekšmets**
   1. Pasūtītājspērk un Piegādātājssaskaņā ar Konkursā iesniegto Tehnisko – finanšu piedāvājumu pārdod un piegādā medicīnas preces (turpmāk – Preces).
   2. Preču sortiments, cenas un prognozējamais piegādes apjoms 12 (divpadsmit) mēnešu periodam ir noteikts Līguma 1.pielikumā „*Tehniskās specifikācijas un cenas*”(turpmāk- 1.pielikums), kas ir šī Līguma neatņemama sastāvdaļa. Puses vienojas, ka Pasūtītājam ir tiesības pirkt tādu preču daudzumu, kas nepieciešams Pasūtītāja darbības nodrošināšanai.
   3. Par atbilstoši Līguma noteikumiem piegādātajām Precēm Pasūtītājs apņemas samaksāt Piegādātājam Līgumā noteiktajā kārtībā un apmērā.

**2. Līguma summa un Preču cenas**

2.1. Līguma summa (orientējošā) par Precēm bez pievienotās vērtības nodokļa (turpmāk – PVN) tiek noteikta **EUR 651,00** (seši simti piecdesmit viens *euro*, 00 centi), kopējā līguma summa, ieskaitot PVN, ir EUR729,12 (septiņi simti divdesmit deviņi *euro*, 12 centi).

2.2. Preču cenas tiek noteiktas atbilstoši Piegādātāja iesniegtajam finanšu piedāvājumam Konkursā un ir norādītas Līguma 1. pielikumā.

2.3. Preces cenā ir iekļauta Preces vērtība, kā arī visi izdevumi (nodevas, nodokļi, apdrošināšanas, glabāšanas, transporta u.c. izmaksas), kas saistītas ar Preču piegādi.

2.4. Ja saskaņā ar LR normatīvajiem aktiem tiek mainīta Precei piemērojamā PVN likme, Preču cenas ar PVN tiek attiecīgi mainītas bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. PVN izmaiņu gadījumā nevar tikt mainītas Līguma 1.pielikumā noteiktās Preču cenas bez PVN.

2.5. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma 1.pielikumā, tad Piegādātājam ir pienākums informēt Pasūtītāju un piegādāt šīs Preces par akcijas cenām.

2.6. Pasūtītājam ir tiesības pirkt mazāku Preču apjomu par Līguma 1.pielikumā norādīto, līdz ar to atbilstoši samazinot Līguma summu.

**3. Līguma darbības termiņš**

3.1. Līgums stājas spēkā parakstīšanas dienā un tā darbības laiks ir 12 (divpadsmit) mēneši – līdz 2020.gada 27.februārim, vai līdz saistību pilnīgai izpildei, vai līdz jaunas iepirkuma procedūras noslēgšanās brīdim, atkarībā no tā kurš termiņš iestājas pirmais, ievērojot Līguma noteikumus.

3.2. Puses var vienoties par Līguma darbības pagarinājumu līdz jauna iepirkuma līguma spēkā stāšanās dienai, ja par Līguma priekšmetu objektīvu iemeslu dēļ jaunas iepirkuma procedūras rezultātus nav iespējams izsludināt līdz Līguma darbības beigām.

**4. Preču piegādes un pieņemšanas kārtība**

4.1. Piegādātājs piegādā Preces uz Pasūtītāja adresi: SIA „Rīgas 2.slimnīca”, Ģimnastikas ielā 1, Rīgā. Preču piegādi, izkraušanu un novietošanu Pasūtītāja telpās Piegādātājs nodrošina, izmantojot savu transportu un darbaspēku.

4.2. Piegādātājs Preces piegādā pa daļām laikā no Līguma noslēgšanas dienas līdz Līguma 3. punktā noteiktajam darbības beigu termiņam. Piegādājamo Preču veidus un daudzumu katrai piegādes reizei, atkarībā no patēriņa nepieciešamības, nosaka Pasūtītājs***.***

4.3. Pušu pilnvaroti pārstāvji šī Līguma saistību izpildei ir:

4.3.1. no Pasūtītāja puses: persona, kura pieteiks pasūtījumus un veiks Preču pieņemšanu: Aptiekas vadītāja Samanta Švarce, tālr. 67607248, fakss 67622006, e-pasts: [samanta.svarce@slimnica.lv](mailto:samanta.svarce@slimnica.lv);

4.3.2. no Piegādātāja puses: produktu menedžere Māra Lazdiņa,tālr. 29441375, fakss 67421648, e- pasts mara.lazdina@onemed.com;

4.4. Pasūtītājs paziņo Piegādātājam par nepieciešamo preču daudzumu telefoniski pa tālr. 67964747, elektroniski uz e-pasta adresi: riga@onemed.com vai rakstiski, nosūtot pieprasījumu pa faksu: 67421648.

4.5. Piegādātājspasūtītās Preces piegādā piecu darba dienu laikā no Līguma 4.4.punktā minētā pasūtījuma saņemšanas, piegādes laiku iepriekš saskaņojot ar Pasūtītāja pilnvaroto pārstāvi.

4.6. Piegādātājs nodod Preces kopā ar preču pavadzīmi - rēķinu, kas noformēts atbilstoši spēkā esošajiem normatīvajiem aktiem un Līgumam. Parakstot preču pavadzīmi - rēķinu, Pasūtītājs apliecina piegādāto Preču pieņemšanu.

4.7. Pasūtītājam ir tiesības pārbaudīt piegādāto Preču atbilstību Līguma noteikumiem, kā arī nepieņemt Līguma noteikumiem neatbilstošas Preces.

4.7.1. Ja Pasūtītāja pilnvarots pārstāvis, pieņemot Preces, konstatē Preču neatbilstību Līguma noteikumiem (piemēram, neatbilstošs iepakojums, marķējums, Preces nosaukums vai ražotājs) vai preču daudzuma neatbilstību pavadzīmē norādītajam, Pasūtītāja pārstāvis ir tiesīgs neparakstīt pavadzīmi un nepieņemt neatbilstošās Preces.

4.7.2. Ja Preču neatbilstība Līguma noteikumiem (1.pielikumā norādītām tehniskajām specifikācijām) vai neatbilstoša kvalitāte tiek konstatēta pēc Preču pieņemšanas, Pasūtītājs iesniedz Piegādātājam rakstisku pretenziju, norādot Preces neatbilstības. Iesniedzot pretenziju, Pasūtītājs atsauc Preču pieņemšanu un ir tiesīgs neapmaksāt pretenzijā norādītās Preces.

4.8. Piegādātājam ir pienākums nekvalitatīvu, bojātu vai citādi Līgumam neatbilstošu Preci apmainīt pret atbilstošu Preci divu darba dienu laikā no pretenzijas saņemšanas. Izdevumus, kas saistīti ar Preču apmaiņu, sedz Piegādātājs.

**5. Preču kvalitāte**

5.1. Piegādātājsapņemas nodrošināt pienācīgu Preču kvalitāti, noteikto glabāšanas un transportēšanas režīmu, kā arī atbilstošu iepakojumu un marķējumu, kam jāatbilst Latvijas Republikā spēkā esošajiem normatīvajiem aktiem un ražotāja tehniskajiem noteikumiem. Precēm jābūt iepakotām tā, lai transportēšanas un glabāšanas laikā saglabātos nemainīga Preču kvalitāte.

5.2. Preču derīguma termiņam Preču piegādes brīdī jābūt ne mazākam kā 2/3 no ražotāja noteiktā kopējā derīguma termiņa. Piegādātājs atbild par piegādāto Preču kvalitāti līdz tās derīguma termiņa beigām un sedz Pasūtītājam visus pierādītos zaudējumus, kas saistīti ar Preces neatbilstību kvalitātes prasībām.

5.3. Precēm jābūt pievienotiem dokumentiem, kas apliecina Preces atbilstību normatīvo aktu prasībām (EK atbilstības deklarācija, EC sertifikāti, CE marķējums) un lietošanas instrukcijām latviešu valodā.

**6. Norēķinu kārtība**

6.1. Kopā ar piegādāto Preču daļu Piegādātājs iesniedz Pasūtītājam pavadzīmi - rēķinu, kurā norāda:

6.1.1. katras Preces vienas vienības cenu un kopējo cenu;

6.1.2. piegādātās Preču daļas kopējo cenu;

6.1.3. šī Līguma numuru.

6.2. Pasūtītājs apmaksā abpusēji parakstīto pavadzīmi - rēķinu par piegādātajām Precēm, rēķinā norādīto summu ieskaitot Piegādātāja bankas kontā ne vēlāk kā 30 (trīsdesmit) darba dienu laikā no Preču pieņemšanas.

6.3. Par rēķina apmaksas dienu uzskatāma diena, kad Pasūtītājs pārskaitījis naudu uz rēķinā norādīto Piegādātāja bankas kontu, ko apliecina attiecīgais maksājuma uzdevums.

**7. Pušu pienākumi, tiesības un atbildība**

7.1. Puses par šī Līguma saistību neizpildi, kā arī savas darbības/bezdarbības rezultātā nodarītajiem zaudējumiem ir atbildīgas Līgumā un Civillikumā noteiktajā kārtībā.

7.2. Piegādātājs ir atbildīgs par piegādājamo Preču pilnīgas vai daļējas bojāejas risku līdz Preču nodošanai Pasūtītājam.

7.3. Piegādātājam ir tiesības saņemt Līgumā paredzēto samaksu, ja Preces nodotas Pasūtītājam līguma 4.punktā noteiktajā kārtībā.

7.4. Par Preču piegādes termiņa nokavējumu Piegādātājs maksā Pasūtītājam līgumsodu 0,2% apmērā no Līguma kopsummas par katru nokavēto dienu, taču nepārsniedzot 10% no Līguma kopsummas. Piegādes termiņa nokavējumu uzskaita, sākot ar sesto darba dienu no Līguma 4.4. punktā minētā paziņojuma iesniegšanas Piegādātājam līdz Preču pieņemšanas dienai.

7.5. Par samaksas nokavējumuPasūtītājs maksā Piegādātājam līgumsodu 0,2% apmērā no nesamaksātās summas par katru nokavēto dienu, taču nepārsniedzot 10% no līguma kopsummas.

7.6. Līgumsoda samaksa neatbrīvo Puses no Līguma izpildes un zaudējumu atlīdzības pienākuma.

7.7. Ja Piegādātājs nespēj piegādāt kādu no Līguma 1.pielikumā minētām Precēm sakarā ar ražotāja atteikumu, Piegādātājs nekavējoties rakstiski informē Pasūtītāju.

7.8. Ja ražotājs ir veicis tehnoloģiskas izmaiņas un Piegādātājs nespēj vairs piegādāt Līguma 1.pielikumam atbilstošu Preci, bet var nodrošināt tā paša ražotāja ekvivalentas Preces piegādi par Konkursam piedāvāto vai zemāku cenu, Pasūtītājam ir tiesības veikt Piegādātāja piedāvātās ekvivalentās Preces pārbaudi un, atbilstības gadījumā, noslēgt rakstveida vienošanos par ekvivalentās Preces piegādi, izdarot attiecīgus grozījumus Līgumā.

7.9. Ja Līguma darbības laikā centralizētās iepirkumu institūcijas (Valsts reģionālās attīstības aģentūra) elektroniskajā iepirkumu sistēmā (EIS) tiek piedāvātas Konkursa Preces par zemākām cenām kā Piegādātāja piedāvājumā un Piegādātājs nevar nodrošināt attiecīgo Preču piegādi par šādām vai zemākām cenām, Pasūtītājs ir tiesīgs iegādāties Preces EIS un Piegādātājam nav tiesības celt pretenzijas par līguma apjoma samazinājumu.

7.10. Piegādātājam bez saskaņošanas ar Pasūtītāju nav tiesību nodot Līguma saistību izpildi trešajai personai.

**8. Nepārvaramas varas apstākļi**

8.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir nepārvaramas varas apstākļi kā plūdi, ugunsgrēks, zemestrīce, karadarbība, streiki, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm nevarēja paredzēt un novērst.

8.2. Ja šie apstākļi turpinās vairāk kā 3 (trīs) mēnešus, katrai no pusēm ir tiesības lauzt līgumu un neuzņemties par to nekādu atbildību, ar noteikumu, ka otra Puse tiek informēta par līguma laušanu 15 (piecpadsmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.

8.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

**9. Līguma grozījumi un kārtība, kādā pieļaujama atkāpšanās no līguma**

9.1. Līguma grozījumi pieļaujami, ievērojot PIL 61.panta noteikumus. Visi Līguma grozījumi, labojumi un papildinājumi ir spēkā tikai tad, ja tie noformēti rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.

9.2. Pasūtītājam ir tiesības vienpusēji atkāpties no šī Līguma, 10 (desmit) dienas iepriekš rakstiski paziņojot Piegādātājam, PIL 64.panta pirmajā daļā noteiktajos gadījumos, kā arī, ja tiek konstatēts jebkurš no šiem apstākļiem:

9.2.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

9.2.2. pret Piegādātāju ir uzsākta maksātnespējas procedūra, vai tā darbība ir apturēta;

9.2.3. Piegādātājs nepiegādā Preces atbilstoši Līguma noteikumiem vai piegāde nokavēta vairāk kā 10 (desmit) darba dienas;

9.2.4. Preces īpašības un kvalitāte būtiski atšķiras no tehniskajās specifikācijās noteiktā, piegādātajām Precēm medicīniskās pielietošanas procesā tiek konstatēti funkcionēšanas defekti vai nepiemērotība pielietošanas mērķim, vai arī Preces lietošana izraisījusi ārstniecības procesa būtiskas izmaiņas, kas var radīt draudus pacienta veselībai vai dzīvībai, kas var nest būtiskus finansiālus zaudējumus Pasūtītājam.

9.3. Katrai no Pusēm ir tiesības vienpusēji atkāpties no šī Līguma, vienu mēnesi iepriekš rakstiski brīdinot otru Pusi, ja tā nepilda līgumā noteiktās saistības, kā arī citu svarīgu iemeslu dēļ.

9.4. Pušu reorganizācija un uzņēmuma pāreja nevar būt par pamatu Līguma pārtraukšanai vai izbeigšanai. Ja kāda no Pusēm tiek reorganizēta, šī Līguma saistības pilna apjomā pāriet Puses tiesību un saistību pārņēmējam. Par šajā punktā minēto apstākļu iestāšanos Puse brīdina otru pusi vismaz 1 (vienu) mēnesi iepriekš.

**10. Citi noteikumi**

10.1. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā.

10.2. Strīdi un domstarpības, par kurām nav panākta vienošanās pārrunu ceļā, tiek risināti tiesā Latvijas Republikas normatīvajos aktos noteiktajā kārtībā.

10.3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

10.4. Ja kādai no Pusēm tiek mainīts juridiskais statuss, nosaukums, bankas rekvizīti vai citi Līgumā minētie rekvizīti, tā nekavējoties rakstiski paziņo par to otrai Pusei.

10.5. Līgums sagatavots un parakstīts 2 (divos) eksemplāros, katrs uz 5 (piecām) lapaspusēm, ar vienādu juridisko spēku. Līgumam pievienots 1.pielikums *„Tehniskās specifikācijas un cenas”*, uz 1 (vienas) lapaspuses. Viens Līguma eksemplārs glabājas pie Pasūtītāja, otrs – pie Piegādātāja.

**11. Pušu adreses un rekvizīti:**

|  |  |
| --- | --- |
| Pasūtītājs:  SIA „Rīgas 2.slimnīca”  Reģ. Nr. 40003184960  Ģimnastikas iela 1, Rīga, LV-1004  tālrunis 67614973; fakss 67622006  Banka: AS Swedbank  Konts LV13HABA0551008304147  Kods HABALV22  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  valdes priekšsēdētājs Jānis Petronis | Piegādātājs:  **SIA „OneMed”**  Reģ. Nr. 40003551944  Dārzciema iela 56A, Rīga, LV-1073  tālrunis 67964747; fakss 67421648  Banka: AS Luminor Bank  Konts LV69NDEA0000080062916  Kods NDEALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prokūrists Jānis Kūlants  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prokūriste Māra Lazdiņa |